paragraph_text: Telstar je bio svjetski instrumentalni hit iz 1962. u izvedbi sastava Tornados. To je bila i prva britanska singl ploča koja je postala #1 na američkim top ljestvicama (Billboard Hot 100), singl je također bio #1 i u Britaniji (nije se skidao s vrha 23 tjedna). Pjesma je bila inspirirana usješnim lansiranjem američkog telekomunikacijskog satelita - Telstar u srpnju 1962., pravog čuda tehnike onog vremena, i prvim velikim uspjehom američke svemirske industrije, jer u to doba SSSR bio lider u toj tehnologiji.